Jenny Lind

Johanna Maria Lind, ezagunagoa Jenny Lind izenarekin (Stockholm, 1820ko urriaren 6a - Malvern, 1887ko azaroaren 2a) suediar sopranoa izan zen. Suediar Errege Operako Prima donna izan zen.

 Biografia 
Ezkontzaz kanpoko alaba izan zen hamalau urte bete izan zituen arte, bere ama Anne-Marie Fellborg beste gizon batekin ezkonduta zegoen Niclas Jonas Lind ezagutu zuenean, eta banatzea lortu bazuen ere ez zuen ezkondu nahi izan bere lehenengo senarra hil arte. 

Hamar urte zituela artista ezaguna zen jada, bai suedian eta bai danimarkan. 1841ean Parisera mugitu zen eta Manuel García baritonoa eta irakasle espainiarrak ahotsa lantzen lagundu zion. Hans Christian Andersen, eta Mendelsshon bezalako gizon ospetsuek maitale izan nahi zuten, eta haien lanen ispirazio iturri izan zen. Berak, Julius Günther aukeratu zuen bikote.

1848an bere azken kontzertua eman zuen Londresen, Viktoria Erresuma Batukoa  erreginaren aurrean, entzuleen artean Charlotte Brönte eta Anne Brönte egon ziren ere.

Azkenik, 1850an, Phileas Taylor Barnum enpresariak antolatutako Ameriketako Estatu Batuetan egindako kontzertu gira eta gero, operaren mundua utzi zuen, 29 urterekin. 

1853an, Otto Goldschmitt piano-jolearekin ezkondu zen eta hiru seme-alaba izan zituzten.

 Sariak eta Aitortzak 

 1850an, Charles G. Rosenberg-ek Jenny Lind: Her Life, Her Struggles, and Her Triumphs idatzi zuen.
 1891an, Henry Scott Holland eta Williams Smith-ek Rockstro Memoir of Madame Jenny Lind-Goldschmidt: Her Eary Art-Life and Dramatic Career (1820-1851) idatzi zuten.

 1918an, Rose Ellen Hendriks Jenny Lind: A novel idatzi zuen.
 2015ean, Sarah Jenny Dunsmore-k opera abeslariaren biografia idatzi zuen Jenny Lind: The Story of the Swedish Nightingale.
 2017an, Michael Gracey-k zuzendutako The Greatest Showman fikziozko filmean Rebeca Ferguson bere papera antzezten du, eta Hugh Jackman-ek Phileas Taylor Barnum enpresariarena.

 Ikusi ere 

 Opera
 Hans Christian Andersen
 Felix Mendelsshon 
 Phileas Taylor Barnum

 Irudi galeria 

 Erreferentziak 

 Kanpo estekak 

 Un ruiseñor de gran corazón, Jenny Lind (1820-1887)

Kategoria:Suediako abeslariak
Kategoria:Opera abeslariak
Kategoria:Sopranoak
Kategoria:Stockholmdarrak
Kategoria:Suediarrak
Kategoria:Emakume artistak
Kategoria:Emakume abeslariak